ਚੰਗਾਲੀਵਾਲਾ
ਚੰਗਾਲੀਵਾਲਾ ਉਰਫ ਕਰਤਾਰਪੁਰ ਸੰਗਰੂਰ ਜ਼ਿਲ੍ਹੇ ਦੀ ਸੁਨਾਮ ਤਹਿਸੀਲ ਦਾ ਇੱਕ ਪਿੰਡ ਹੈ। ਇਹ ਪਿੰਡ ਲਹਿਰੇਗਾਗੇ ਤੋਂ 2 ਅਤੇ ਸੁਨਾਮ ਤੋ ਕਰੀਬ 22 ਕਿਲੋਮੀਟਰ ਦੀ ਦੂਰੀ ਤੇ ਹੈ। ਚੰਗਾਲੀਵਾਲਾ ਲਹਿਰਾਗਾਗਾ-ਸੁਨਾਮ ਰੋਡ ਉੱਪਰ ਸਥਿਤ ਹੈ। ਇਸ ਪਿੰਡ ਦਾ ਸੰਸਥਾਪਕ ਸਰਦਾਰ ਮਹਾਂ ਸਿੰਘ ਸੀ ਜੋ ਕਿ ਮਾਹਾਰਾਜਾ ਰਣਜੀਤ ਸਿੰਘ ਦੇ ਦਰਬਾਰ ਦੇ ਸਰਦਾਰਾਂ ਵਿੱਚੋਂ ਇਕ ਸੀ। ਮਹਾਰਾਜਾ ਰਣਜੀਤ ਸਿੰਘ ਦੇ ਰਾਜ ਖੁੱਸਣ ਤੋਂ ਬਾਅਦ ਮਹਾ ਸਿੰਘ ਨੇ ਆਪਣਾ ਪਹਿਲਾ ਟਿਕਾਣਾ ਪਿੰਡ ਚੰਗਾਲ ਨੂੰ ਬਣਾਇਆ। ਪਟਿਆਲੇ ਦੇ ਰਾਜੇ ਨੇ ਮਹਾ ਸਿੰਘ ਨੂੰ ਪਿੰਡ ਵਸੌਣ ਲੲੀ ਆਪਣੇ ਇਲਾਕੇ ਵਿਚ ਜਗਾ ਦੇ ਦਿੱਤੀ। ਬਾਅਦ ਵਿਚ ਓਸ ਜਗਾ ਦਾ ਨਾਮ ਚੰਗਾਲੀਵਾਲਾ ਪੈ ਗਿਆ।